นายกฯ ผู้ดียัน หลัง เบรกซิต UK จะอยู่ในตลาดเดียว EU ต่อไม่ได้
สำนักข่าวต่างประเทศรายงานว่า เมื่อวันอังคารที่ 17 ม.ค. นางเธเรซา เมย์ นายกรัฐมนตรีแห่งสหราชอาณาจักร (ยูเค) กล่าวปราศรัยเกี่ยวกับการพายูเคออกจากสหภาพยุโรป (อียู) หรือ เบรกซิต ที่แลงคาสเตอร์ เฮาส์ ในกรุงลอนดอน โดยเธอเปิดเผยรายละเอียดสำคัญเรื่องที่เธอจะเจรจากับอียูเป็นครั้งแรก,ในประเด็นเรื่องตลาดเดียวของสหภาพยุโรป นายเมย์ยืนยันว่า ยูเคไม่สามารถอเป็นสมาชิกในตลาดนี้ได้อีกต่อไป หลังจากพวกเขาออกจากอียูแล้ว เพราะ ยูเคจะต้องยอมรับกฎและข้อบังคับของอียู และต้องถูกผูกมัดโดยอำนาจศาลยุติธรรมยุโรป โดยยูเคจะหันไปผลักดันการทำข้อตกลงตลาดเสรีใหม่อย่างครอบคลุม เพื่อให้มีความเป็นไปได้สูงสุดที่พวกเขาจะเข้าสู่ตลาดเดี่ยวของยุโรปได้ ซึ่งข้อตกลงดังกล่าวอาจมีองค์ประกอบของข้อตกลงในปัจจุบัน เช่น การซื้อขายรถยนต์และบริการทางการเงิน,นางเมย์เผยด้วยว่า ยูเคจะออกจากสหภาพศุลกากรแห่งสหภาพยุโรป ในเวลาเดียวกัน เธอต้องการให้ยูเคทำข้อตกลงสหภาพศุลกากรใหม่กับอียู,ส่วนในเรื่องอำนาจการย้ายถิ่นฐานภายในสหภาพยุโรป รัฐบาลยูเคแสดงความชัดเจนมาตลอดว่าจะมีการกำหนดขอบเขตในเรื่องนี้ตามผลการลงประชามติ ซึ่งนางเมย์กล่าวย้ำอีกครั้งหนึ่งในการปราศรัยว่า ข้อความจากสังคมทั้งก่อนและระหว่างการทำประชามตินั้นชัดเจน การเบรกซิตหมายถึงการควบคุมจำนวนประชาชนจากยุโรปที่จะเข้าสู่สหราชอาณาจักร และนั้นเป็นสิ่งที่เราจะบอกให้ทราบ อย่างไรก็ตามเธอไม่ได้เปิดเผยโมเดลที่จะใช้อย่างชัดเจน,ขณะที่เรื่องคนต่างด้าวชาวยุโรปที่อาศัยอยู่ในสหราชอาณาจัก และชาวยูเคที่อาศัยอยู่ในประเทศสมาชิกสหภาพยุโรปอื่นๆ รัฐบาลยูเคยืนยันว่าพวกเขาไม่สามารถให้สัญญาเรื่องสิทธิ์ของพลเรือนอียูในยูเคได้โดยปราศจากข้อตกลงถ้อยทีถ้อยอาศัยกัน เช่นเดียวกับนางเมย์ ที่ย้ำเรื่องนี้เมื่อเดือนก่อน และในการปราศรัยล่าสุด เธอกล่าวว่า มีหลายประเทศที่ต้องการทำข้อตกลง แต่ 1 หรือ 2 ประเทศก็ไม่อยาก และเธอเรียกร้องให้มีการหาทางแก้ไขโดยเร็วที่สุด,ทั้งนี้ สหราชอาณาจักรกับสหภาพยุโรปยังต้องมีการเจรจาข้อตกลงเบื้องต้นอีกมาก ก่อนจะมีการทำข้อตกลงในขั้นสุดท้าย โดยรัฐบาลยูเคประกาศจะเริ่มใช้มาตรา 50 แห่งสนธิสัญญาลิสบอน เพื่อออกจากสหภาพยุโรปภายในเดือนมี.ค.นี้ ซึ่งจะทำให้ยูเคมีเวลา 2 ปีในการทำข้อตกลง
เธเรซา เมย์ นายกรัฐมนตรีสหราชอาณาจักร เปิดเผยเป็นครั้งแรกเมื่อวันอังคาร ว่าหลังจากยูเคออกจากสหภาพยุโรปแล้ว พวกเขาจะไม่สามารถอยู่ในตลาดเดียวยุโรปได้อีกต่อไป
เธเรซา เมย์,เบรกซิต,ออกจากสหภาพยุโรป,ตลาดเดี่ยว,สหราชอาณาจักร